Diari Oficial de la Generalitat Valenciana


Sumari del DOGV 4447, del 25-02-2003 (2003/2098)

RESOLUCIÓ de 10 de febrer de 2003, de les Direccions Generals de Centres Docents i d'Ordenació i Innovació Educativa i Política Lingüística, per la qual es regula el procediment per al reconeixement de les equivalències de les ensenyances de Música i de Dansa dels plans d'estudis anteriors a la nova ordenació acadèmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/02/10/(1)/dof/vci/html**

### Dades del document

Número de DOGV
:   4447

Data del DOGV
:   25-02-2003

Secció del DOGV
:   I. DISPOSICIONS GENERALS

Número del document
:   2003/2098


Data del document
:   10-02-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * equivalència de títols
    * legislació
    * educació artística
    * música
    * espectacles

RESOLUCIÓ de 10 de febrer de 2003, de les Direccions Generals de Centres Docents i d'Ordenació i Innovació Educativa i Política Lingüística, per la qual es regula el procediment per al reconeixement de les equivalències de les ensenyances de Música i de Dansa dels plans d'estudis anteriors a la nova ordenació acadèmica. [2003/2098]
  
L'article 3, del Reial Decret 706/2002, de 19 de juliol, pel qual es regulen determinades incorporacions al grau superior de música i les equivalències, a efectes acadèmics, de les ensenyances de música, de cant i de dansa, dels plans d'estudis que s'extingixen, amb els corresponents a la nova ordenació del sistema educatiu, contempla que el reconeixement de les equivalències fixades en esta disposició correspon al director del centre conforme al procediment que, a l'efecte, establisquen les Administracions educatives, el reconeixement de les quals produirà efecte en el moment en què l'alumne, una vegada superada la prova d'accés corresponent, haja formalitzat la matrícula en el centre.
  
Així mateix, l'article 5 del citat Reial Decret 706/2002, de 19 de juliol, disposa que els alumnes que no havent finalitzat els estudis del grau superior de música, regulat pel Decret 2618/1966, de 10 de setembre, opten per continuar els seus estudis en el grau superior de les ensenyances de música de la nova ordenació del sistema educatiu, podran incorporar-se a un curs distint del primer, d'acord amb el nivell demostrat en la prova d'accés a dit pla d'estudis i amb les equivalències acadèmiques establides en la present norma.
  
Promulgat el Decret 132/2001, de 26 de juliol, del Govern Valencià, pel qual s'establix el currículum del grau superior de música i l'accés a estes ensenyances i publicat, així mateix, el Decret 128/2002, de 30 de juliol, pel qual s'establix el currículum i l'accés al grau superior de dansa a la Comunitat Valenciana procedix, en compliment del Reial Decret 706/2002, de 19 de juliol, regular el procediment per al reconeixement de les referides equivalències pels directors dels centres de música i de dansa, de l'àmbit territorial de la Comunitat Valenciana, que tinguen atribuïdes competències administratives.
  
Per això, resolc
  
Primer
  
Equivalències d'assignatures de música del pla d'estudis regulat pel Decret 2618/1966, de 10 de setembre, amb determinades assignatures referides al Reial Decret 756/1992, de 26 de juny.
  
a) Als efectes del reconeixement de les equivalències de les assignatures que figuren en l'Annex I del Reial Decret 706/2002, de 19 de juliol, els centres consignaran en l'apartat corresponent del Llibre de Qualificació la nota obtinguda en el seu dia per l'alumne en l'assignatura objecte de reconeixement amb tres asteriscos que indicaran, al peu de pàgina, el següent: \*\*\* Equivalència: Vore la pàg. \_\_\_ d'observacions. Per als alumnes de grau elemental es consignarà la qualificació d'Apte, independentment de la nota obtinguda en l'assignatura reconeguda.
  
b) En l'espai reservat per a les observacions s'efectuarà la següent anotació:
  
«Diligència per a fer constar que amb data..., es procedix a reconéixer al Senyor/a ....., titular del present Llibre de Qualificació, l'equivalència de l'assignatura..., corresponent al grau..., del pla d'estudis regulat pel Decret 2618/1966, de 10 de setembre, amb la qualificació de..., amb el curs ...., dels estudis regulats pel Reial Decret 756/1992, de 26 de juliol, segons el que disposa el Reial Decret 706/2002 de 19 de juliol. El director del Centre (firma)».
  
Segon
  
Equivalències d'assignatures de música del pla d'estudis regulat pel Decret 2618/1966, de 10 de setembre, amb determinades matèries referides al Reial Decret 617/1995, de 21 d'abril.
  
a) Als efectes del reconeixement de les equivalències de les assignatures que figuren en l'Annex II del Reial Decret 706/2002, de 19 de juliol, els directors dels conservatoris superiors consignaran la relació d'assignatures del pla regulat pel Decret 2618/1966, de 10 de setembre, objecte de reconeixement, fent constar la qualificació obtinguda en el seu dia en l'examen, d'acord amb el següent model:
  
«Amb data ..., es procedix a reconéixer al Senyor/a....... l'equivalència de l'assignatura............ corresponent al grau mitjà/grau superior, del Decret 2618/1966, de 10 de setembre, amb la matèria de....., del pla d'estudis regulat pel Reial Decret 617/1995, de 21 d'abril, amb la qualificació de .......... El nombre d'hores que es reconeix és de ..., segons el que disposa l'Annex II, Reial Decret 706/2002, de 19 de juliol. El director/a del Centre (firma)».
  
b) El reconeixement de les assignatures pel director del Centre, s'adjuntarà a l'expedient acadèmic de l'alumne als efectes de comptabilitzar el total de crèdits cursats. En el supòsit de tractar-se d'assignatures comunes a diverses especialitats, d'acord amb el que disposa el Decret 132/2001, de 26 de juliol, del Govern Valencià, pel qual s'establix el currículum del grau superior de música, el reconeixement de l'assignatura o assignatures, produiran efecte en cada una de les especialitats.
  
c) Quan el nombre d'hores reconegudes no complete els crèdits totals de la matèria de la nova ordenació, segons el Decret 132/2001, de 26 de juliol, correspondrà al professorat de les mateixes, prèvia l'avaluació que corresponga, determinar el curs en què l'alumne ha d'incorporar-se. En estos casos, la qualificació que es reflectirà en l'expedient serà l'obtinguda en els cursos reconeguts i, amb posterioritat, l'atorgada pel professor en els exàmens finals a partir del curs en què s'incorpore.
  
Tercer
  
Equivalències dels estudis de dansa realitzats segons els plans d'estudis anteriors amb els corresponents a la nova ordenació (Reials Decrets 755/1992, de 26 de juny i 1254/1997, de 24 de juliol)
  
Als efectes del reconeixement de les equivalències dels estudis de dansa que figuren en l'Annex V, del Reial Decret 706/2002, de 19 de juliol, cursats segons els plans d'estudis anteriors a la nova ordenació acadèmica, els directors dels centres, amb competències administratives, consignaran en l'apartat d'observacions els estudis complets de les especialitats objecte de reconeixement amb el grau corresponent de la nova ordenació, d'acord amb el següent model:
  
«Diligència per a fer constar que amb data ..., es procedix a reconéixer al Senyor/a........ l'equivalència dels estudis de dansa de l'especialitat de ............, realitzats segons plans d'estudis anteriors a la nova ordenació acadèmica, amb el grau ........., dels estudis regulats pels Reials Decrets 755/1992, de 26 de juny i 1254/1997, de 24 de juliol, segons el que disposa l'Annex V, Reial Decret 706/2002, de 19 de juliol. El director/a del Centre».


Còpia Permalink ELI